Individuelt vedlegg –

Prosjektoppgave i Software Engineering og Testing

## Bakgrunnshistorie til gruppemedlemmer

Alle i gruppe 9 har jobbet med hverandre før, hvor noen har jobbet lengere sammen enn andre. Jeg, Andreas og Sebastian har arbeidet sammen i ulike gruppeoppgaver siden første semester ved studiestart i 2023.

Når det kommer til Ida og Khalid har jeg ikke jobbet like lenge med dem, men lenge nok til å ha blitt kjent, og fått en følelse på hvordan det var å jobbe sammen, før vi begynte med oppgaven i dette kurset.

Ida og jeg jobbet mye sammen i kurset «databasesystemer» og i kurset «datasikkerhet» var alle med, altså meg selv, Andreas, Sebastian, Ida og Khalid. Det er med ande ord ikke første gang vi jobber sammen.

## Organisering:

## Når det kommer til organisering, har det stort sett vært en smertefri prosess. Jeg opplever at vi har for det meste hatt gode rutiner og god kommunikasjon, når det kommer til arbeidsfordeling av oppgaver, jevnlige innsjekkinger i Discord og hyppige standups på skolen.

Mesteparten av medlemmene på gruppa har vært flinke til å si ifra hvis de lurer på noe, hvis de er usikre, eller bare vil ha noen til å se over det de har gjort. Alle har vært flinke til å respondere på spørsmål og bli enige om tidspunkter på Discord. Vi opplevde aldri at noen unngikk oppgavene sine; men vi har opplevd at noen var mindre aktive på Discord, og trege på å svare på meldinger.

## Arbeidsfordeling:

Arbeidsfordelingen i gruppa har gått greit, men har ikke alltid vært jevn. Grunnen til ujevn fordeling er det ikke alltid et enkelt svar på. Noen ganger klarte vi ikke å dele opp arbeidsoppgavene nok, slik at alle fikk gjøre like mye. Andre ganger var det personlige saker som jobb, familie eller annet. Som dere vil se i timelistene, er det jeg og Andreas som har mest dokumenterte timer. Dette går på at arbeidsoppgavene vi har tatt på oss, var større enn andre deler. Det betyr ikke nødvendigvis at de andre har gjort mindre, men heller at oppgavene har vært mindre tidskrevende.

Totalt sett har jeg for det meste vært fornøyd med fordelingen. Jeg personlig har mer interesse for front-end, og fikk dermed ansvaret for det. Alle har alltid hatt noe å gjøre, og alle fikk velge det de ville gjøre selv. Ingen ble tvunget til å gjøre noe de ikke ville.

## Arbeidsoppgaver:

Arbeidsoppgavene som ble tildelt var i starten veldig like, men ble etter hvert mer spredt og forskjellige. Ser vi på sprint 1, jobbet nesten alle sammen med Figma, og designingen av prototypen vi kunne tenke oss, hvis vi skulle få løsningen vår til en applikasjon. Her ble det derfor å fordele ulike sider av prototypen til ulike gruppemedlemmer. I denne sprinten, endte det med at jeg gjorde mest i Figma, og dokumenterte flest timer. Grunnen til dette er erfaring og kunnskap. Jeg har uten tvil brukt programmet mest, og har mest kunnskap til det. På den andre siden gjorde også de andre medlemmene en god del i Figma, og andre viktige oppgaver som å lage personas og brukerhistorier.

I sprint 2 begynte vi virkelig med kode-delen av løsningen vår. Det var også her vi opplevde å ha mer spredning i oppgavene våre. Jeg tok på meg ansvaret om å ordne en front-end som skulle bygge på prototypen. Her vil man også se at jeg har en del mer dokumenterte timer enn resten av gruppa. Dette kommer av, at kodespråket «Vue» og byggeverktøyet «Quasar» som er brukt i prosjektet var nytt for meg. Det endte med at jeg måtte lære meg dette fra bunn. Resten av gruppa har stått for Back-End, hvor også Khalid gikk tilbake i tidligere innleveringer og rettet opp i ting som ble påpekt av studentassistenter og forelesere.

I sprint 3 ble hovedfokuset finpuss og å gjøre oss ferdig med kode, og andre ting som eventuelt manglet eller var ufullstendig. Eksempelvis fokuserte vi på å strukturere og slå sammen back-end til samme mappe, og ha god mappestruktur. Fram til sprint 3 hadde alle medlemmene jobbet med hvert sitt område, og hatt sin egen mappestruktur. Alle Java-klassene skulle kommenteres og testene skulle teste for alt som var relevant. For min del ble det å fullført introduksjons-stegene i front-end, altså at brukeren skulle kunne ta dynamiske valg, i tillegg til å hente ut posisjonstilgang og varslingstilgang.

## Tanker rundt gruppearbeid

Mine tanker rundt gruppearbeidet er stort sett positive. Gruppearbeid i seg selv er en fin ting, men blir kun en positiv opplevelse med god kommunikasjon. For det meste har vi oppnådd dette, men ikke alltid. Vi har brukt Discord for å kommunisere og fordele oppgaver, hvis vi ikke møttes fysisk.

Det har vært stunder hvor noen medlemmer har brukt lang tid på å svare, eller fordelingen av oppgavene har vært ujevne. Det har vært perioder hvor jeg; og kanskje Andreas har følt på at vi har gjort med enn andre på gruppa. Dette gjenspeiles i timelista, og er noe vi eventuelt må slå ned på ved senere gruppeoppgaver.

## Lærdom

Dette prosjektet har for meg vært veldig lærerikt. Jeg kan jo begynne med GitHub. GitHub er for så vidt ikke noe nytt for meg, jeg har brukt det jevnlig i ulike fag, men jeg har aldri brukt det i samarbeid med andre personer, og aldri utnyttet ulike «branches». Hvordan man strukturerer dette og gjør merges også videre, har vært en veldig lærerik prosess, som jeg vet jeg for bruk for videre.

I tillegg har jeg jo måtte lære meg et nytt kodespråk og byggeverktøy, Vue og Quasar. Dette er jo for så vidt langt utenfor pensum, og strengt talt ikke nødvendig. Likevel har det vært en veldig gøy og lærerik opplevelse.

Vi har også lært flere metoder å jobbe på, både når det kommer til gruppearbeid, men også måter man kan gå frem på når man skal kode.

Samlet sett, har dette prosjektet vært veldig lærerikt, og jeg tror virkelig jeg får bruk for mye av dette i andre kurs, og senere i livet.

## Timeliste:

Timelisten finner du/dere vedlagt i .zip-mappen, sammen med de andre filene, samt på GitHub. Denne vil gi dere et overblikk over antall timer på hvert gruppemedlem, for hver sprint, og hva medlemmet har gjort.

## Konklusjon og subjektive meninger:

Totalt sett har Gruppe 9 vært en fin gruppe. Det har derimot vært mange stunder hvor jeg personlig har følt på ujevn fordeling av oppgaver og stunder hvor flere gruppemedlemmer kunne deltatt mer.

Det vil nesten virke overlegent å si, men jeg vil si at jeg har tatt på meg rollen som arbeidsfordeler eller Scrum Master i dette prosjektet. Det kommer litt naturlig, ettersom alle i gruppa er veldig «forsiktige» av seg. Det er også en fellesnevner for mange i gruppa, at eget initiativ er vanskelig.

Jeg vil positivt trekke frem Andreas og Sebastian i den forstand at de er gode på kommunikasjon, og flinke på å spørre om hva som trengs å gjøres. Disse to har vært særdeles flinke til å spørre om arbeidsoppgaver hvis de ikke har tatt initiativet selv. Generelt sett har de også vært flinke til å lære seg selv det som trengs for utviklingen av prosjektet, og kommunisere dette videre til alle. Mye av dette kommer nok også av at vi har jobbet sammen lengere enn resterende medlemmer.

Khalid har ikke vært like flink tidlig i prosjektet, og har også vært mindre tilgjengelig enn de forrige-nevnte. Dette er fordi han bor et stykke unna, og ikke går nøyaktig samme studieløp som resten av oss. Han hentet seg derimot inn senere i prosjektet, og har deltatt mye, og vært flink til å gjøre oppgaver på eget initiativ og spørre andre i gruppa, hvis han er usikker. Khalid har også vært tilgjengelig på Discord hele tiden, og deltatt på videochat, hvis han ikke klarte å møte på skolen. Khalid gjør oppgavene sine bra, og hvis vi har påpekt eventuelle forbedringer, har han utført disse så straks han har mulighet.

Ida gjør arbeidsoppgavene sine særdeles godt, men er ikke like god på kommunikasjon som resten av gruppa. Hun er mindre aktiv på Discord, og ikke like lett å få tak i som resten av medlemmene. Hun tar også mindre initiativ når det kommer til arbeidsoppgaver. Ida jobber derimot veldig selvstendig og effektivt, og gjør det hun blir tildelt på en bra måte.

Under vil dere se et utklipp fra Insight-fanen fra GitHub (med forbehold om endringer i ettertid). Her vil det også gjenspeiles hvem som har gjort mest, og hvem som har gjort mindre. Det er ingen overraskelse at tallene her også gjenspeiles i timelisten.

Et bilde som inneholder skjermbilde, Multimedieprogramvare, programvare, tekst

Automatisk generert beskrivelse