Emil Berglund – Individuelt vedlegg   
Prosjektoppgave i Software Engineering og Testing

## Bakgrunnshistorie til gruppemedlemmer

Alle i gruppe 9 har jobbet med hverandre før, hvor noen har jobbet lengere sammen enn andre. Jeg, Andreas og Sebastian har arbeidet sammen i ulike gruppeoppgaver siden første semester ved studiestart i 2023.

Når det kommer til Ida og Khalid har jeg ikke jobbet like lenge med de, men lenge nok til å ha blitt kjent, og fått en følelse på hvordan det var å jobbe sammen, før vi begynte med oppgaven i dette kurset.

Ida og jeg jobbet mye sammen i kurset «databasesystemer» og i kurset «datasikkerhet» var alle med, altså meg selv, Andreas, Sebastian, Ida og Khalid. Det er med ande ord ikke første gang vi jobber sammen.

## Organisering:

## Når det kommer til organisering, har det vært en smertefri prosess. Vi har alltid hatt gode rutiner og god kommunikasjon, når det kommer til arbeidsfordeling av oppgaver, jevnlige innsjekkinger i Discord og hyppige standups på skolen.

Alle medlemmene på gruppa har vært flinke til å si ifra hvis de lurer på noe, hvis de er usikre, eller bare vil ha noen til å se over det de har gjort. Alle har vært flinke til å respondere på spørsmål og bli enige om tidspunkter på Discord. Vi opplevde aldri at noen unngikk oppgavene sine, eller ikke svarte på meldinger.

## Arbeidsfordeling:

Arbeidsfordelingen i gruppa har gått veldig bra, men har ikke alltid vært jevn. Grunnen til ujevn fordeling, er at vi ikke alltid klarte å dele opp arbeidsoppgavene nok, slik at alle fikk gjøre like mye. Andre ganger var det personlige saker som jobb, familie eller andre ting. Som dere vil se i timelistene, er det jeg og Andreas som har mest dokumenterte timer. Dette går på at arbeidsoppgavene vi har tatt på oss, er større enn andre deler. Det betyr ikke nødvendigvis at de andre har gjort mindre, men heller at oppgavene har vært mindre tidskrevende.

Totalt sett har jeg personlig vært fornøyd med fordelingen. Alle har alltid hatt noe å gjøre, og alle fikk velge det de ville gjøre selv. Ingen ble tvunget til å gjøre noe de ikke ville.

## Arbeidsoppgaver:

Arbeidsoppgavene som ble tildelt var i starten veldig like, men ble etter hvert mer spredt og forskjellige. Ser vi på sprint 1, jobbet nesten alle sammen med Figma, og designingen av prototypen vi kunne tenke oss, hvis vi skulle få løsningen vår til en applikasjon. Her ble det derfor å fordele ulike sider av prototypen til ulike gruppemedlemmer. I denne sprinten, endte det med at jeg gjorde mest i Figma, og dokumenterte flest timer. Grunnen til dette er erfaring og kunnskap. Jeg har uten tvil brukt programmet mest, og har mest kunnskap til det. På den andre siden gjorde også de andre medlemmene en god del i Figma, og andre viktige oppgaver som å lage personas og brukerhistorier.

I sprint 2 begynte vi virkelig med kode-delen av løsningen vår. Det var også her vi opplevde å ha mer spredning i oppgavene våre. Jeg tok på meg ansvaret om å ordne en front-end som skulle bygge på prototypen. Her vil man også se at jeg har en del mer dokumenterte timer enn resten av gruppa. Dette kommer av, at kodespråket «Vue» og byggeverktøyet «Quasar» som er brukt i prosjektet var nytt for meg. Det endte med at jeg måtte lære meg dette fra bunn. Resten av gruppa har stått for Back-End, hvor også Khalid gikk tilbake i tidligere innleveringer og rettet opp i ting som ble påpekt av studentassistenter og forelesere.

I sprint 3 ble hovedfokuset finpuss og å gjøre oss ferdig med kode, og andre ting som eventuelt manglet eller var ufullstendig. Eksempelvis fokuserte vi på å strukturere og slå sammen back-end til samme mappe, og ha god mappestruktur. Fram til sprint 3 hadde alle medlemmene jobbet med hvert sitt område, og hatt sin egen mappestruktur. Alle Java-klassene skulle kommenteres og testene skulle teste for alt som var relevant. For min del ble det å fullført introduksjons-stegene i front-end, altså at brukeren skulle kunne ta dynamiske valg, i tillegg til å hente ut posisjonstilgang og varslingstilgang.

## Tanker rundt gruppearbeid

Mine tanker rundt gruppearbeidet er stort sett positive. Jeg føler vi alltid har hatt god kommunikasjon, fordelt oppgaver etter beste evne og alle har bidratt. Likevel har det vært stunder, hvor jeg, og kanskje Andreas har følt på at vi har gjort mer enn andre på gruppa. Dette vil igjen gjenspeiles i timelista. Mye av dette kommer av kunnskap og interesse. Jeg og Andreas er muligens mer interessert, enn andre på gruppa, Totalt sett er jeg personlig fornøyd med gruppearbeidet.

## Lærdom

Dette prosjektet har for meg vært veldig lærerikt. Jeg kan jo begynne med GitHub. GitHub er for så vidt ikke noe nytt for oss, vi har brukt det jevnlig i ulike fag, men vi har aldri brukt det i samarbeid med andre personer, og aldri utnyttet ulike «branches». Hvordan man strukturerer dette og gjør merges også videre, har vært en veldig lærerik prosess, som jeg vet jeg for bruk for videre.

I tillegg har jeg jo måtte lære meg et nytt kodespråk og byggeverktøy, Vue og Quasar. Dette er jo for så vidt langt utenfor pensum, og strengt talt ikke nødvendig. Likevel har det vært en veldig gøy og lærerik opplevelse.

Vi har også lært flere metoder å jobbe på, både når det kommer til gruppearbeid, men også måter man kan gå frem på når man skal kode.

Totalt sett har dette prosjektet vært veldig lærerikt, og jeg tror virkelig jeg får bruk for mye av det jeg har lært i andre kurs, og senere i livet.

## Timeliste:

Timelisten finner du/dere vedlagt i .zip-mappen, sammen med de andre filene, samt på GitHub. Denne vil gi dere et overblikk over antall timer på hvert gruppemedlem, for hver sprint, og hva medlemmet har gjort.