**Innlevering 2 – Gruppe 9**

Emil Berglund

Andreas B. Olaussen

Khalid H. Osman

Sebastian W. Thomsen

Ida K. Tollaksen

Høgskolen i Østfold

Emnekode: ITF20319

Ord: 493

Innlevering: 29.09.2024

Innholdsfortegnelse

[Sprint 1 – Retrospekt 3](#_Toc178509561)

[Github – Repository 3](#_Toc178509562)

[Fordeling – Arbeidsoppgaver 4](#_Toc178509563)

[Sprint 2 – Fremover 4](#_Toc178509564)

# Sprint 1 – Retrospekt

I denne sprinten har vi valgt å fokusere på å utforme plattformen vår, ved å designe ulike sider en app kan inneholde ved hjelp av Figma.

Vi har blitt ferdige med å designe en rekke sider som vi mener er de viktigste å ha med basert på kravspesifikasjonen. Sidene vi har laget er:

* Registreringsside / innloggingsside
* Forskjellige sider som spør om strømselskap, tillatelse for å bruke posisjonen din, om du vil tillate varslinger dersom det er første gang man bruker appen.
* Side for nåtidens strømpris i tillegg til en graf som viser tidligere priser og fremtidige estimerte priser.
* Dashbord der man får en generell oversikt over sine registrerte biler med informasjon om strømprosent, og som vil gi en anbefaling om når det vil lønne seg å lade basert på strømprisene.
* Eksempel på hvordan en eventuell varsling om at for eksempel det lønner seg å lade nå ettersom strømprisen er lav ville sett ut, både i mobilen varslingssystem og inne i appen.
* I tillegg har vi laget alle sidene med et mørkt tema også.

## Github – Repository

I tillegg til å utvikle en prototype av applikasjonen i Figma, opprettet vi også et offentlig GitHub-repo som alle gruppemedlemmene har tilgang til. Vi opprettet også flere branches i dette repositoriet, som for eksempel "main", "develop" og egne branches for hver av de viktigste funksjonene i applikasjonen. Lenken til GitHub-repositoriet vårt finner du nedenfor, og siden det er offentlig, har alle mulighet til å få en oversikt over prosjektet.

GitHub-en vil inneholde lenker til Trello og Figma, hvor dere kan se fremgangen vår og fordelingen av arbeidsoppgaver. Ved opprettelse av branchene ble det litt prøving og feiling, derav mange commits, reverts og merge.

GitHub-repo: <https://github.com/EmilB04/S.E.O.T_Gruppe-9>

## Fordeling – Arbeidsoppgaver

Fra starten har vi egentlig ikke benyttet GitHub så veldig mye, men heller fordelt arbeidsoppgaver i Trello og ved å snakke sammen på Discord. Dere vil derfor ikke finne all verdens i vedlagt GitHub-lenke. Dette vil nok derimot endre seg i Sprint 2 når vi skal begynne å programmere.

# Sprint 2 – Fremover

I sprint 2 har vi planer om å begynne på programmeringsdelen. Hittil er vi fortsatt usikre på hvilken plattform og kodespråk vi skal bruke. Vi har derimot fått noen tips om at kodespråket Vue sammen med rammeverket Quasar er en god måte å gjøre det på. I tillegg bruker to av gruppemedlemmene Mac, som gir oss tilgang til XCode og muligheten for en fysisk app på iOS enheter. Alternativt er Android Studio også en mulighet.

Men som sagt, er vi fortsatt usikre på hvordan vi vil gjøre det. Sprint 2 skal også være en periode hvor vi får en bedre oversikt over de viktigste funksjonene, og eventuelt designe flere sider i Figma, hvis vi ser på dette som nødvendig.

Det ligger foreløpig noe påbegynt kode i Vue og Quasar som dere eventuelt kan ta en titt på under «develop»-branchen, men dette er bare prøvd, for å se hvordan det fungerer.